Home › Icebreaker Merino Baselayers › Icebreaker Ladies 200 Zone One Sheep Suit
Icebreaker Men's Oasis Long Sleeved Crewe Baselayer Dít het niks met Darwin te doen | Netwerk24
Deur Ferdie Heymann, Stellenbosch 08 Junie 2019 00:00
Ek het Sake van die Dag (DB, 06.06) deur Leopold Scholtz baie interessant gevind.
Daar is egter een stelling wat hy in die artikel maak waarmee ek nie kan saamstem nie. Dit is waar hy sê: “Maar Hitler se lewensfilosofie was Sosiaal-Darwinisties: Die sterkste volke is voor­bestem om swakkeres te oorwin en te oorheers . . .”
Darwin was nooit so ’n mening toegedaan nie. Die populêre opsomming van Darwin se bevindings – “survival of the fittest” (wat ook nie heeltemal akkuraat is nie) – beskryf maar net een aspek van sy teorie, naamlik dat daardie organismes wat beter aangepas is by die omgewing waarin hulle leef (dié wat “fit enough” is), meer geneig is tot voortplanting en om hul voordelige eienskappe aan die volgende geslag oor te dra. Daar is geen sprake van “sterk volke wat bestem is om swakkeres te oorwin” nie.
Hitler en die Nazi’s het die “Herrenvolk”-idee gepropageer wat hulself as meesterras die meerdere van alle ander rasse beskou het en bestem was om oor die ander te heers.
Dit het niks met Darwin te doen nie.